tomron87/hebrew-wikipedia-sentences-corpus huggingface dataset:
גלן קלוז – קרואלה דה ויל, קרואלה היא היריבה המושבעת של הכלבים ושל רוג'ר ואניטה, בסרט זה היא פסיכופתית ואכזרית, האנטגוניסטית הראשית של הסרט.
ג'ף דניאלס – רוג'ר דירלי
ג'ואלי ריצ'רדסון – אניטה קמפבל-גריין דירלי
ג'ון שרפנל – מר סקינר
סרט זה הוא בין סרטי הלייב אקשן הבודדים של חברת "וולט דיסני" שטרם דובב לעברית.
עם זאת, הסרט הבא בסדרה, "102 כלבים וגנבים, זכה לדיבוב עברי.
הסרט זכה בעיקר לביקורות מעורבות.
לפי האתר "Rotten Tomatoes", רק כ-40% ממבקרי הקולנוע בארצות הברית נתנו לסרט ציון.
למרות זאת הסרט נחל הצלחה גדולה בקופות – הוא הכניס כ-136 מיליון דולר בארצות הברית וכ-184 מיליון דולר מחוץ לה.
בנוסף, גלן קלוז הייתה מועמדת לפרסי גלובוס הזהב וסאטורן על תפקידה בסרט.
הצלחת הסרט הובילה להפקת סדרת אנימציה בשם "101 דלמטים: הסדרה" ששודרה בין השנים 1998 עד 1999. בשנת 2000 שבה גלן קלוז לתפקיד קוראלה בסרט הלייב אקשן השני בזיכיון "כלבים וגנבים"- "102 כלבים וגנבים".
בשנת 2021 יצא הסרט הלייב אקשן השלישי בזיכיון, "קרואלה", בכיכובה של אמה סטון שהתמקד בחיי קרואלה הצעירה.
100 סיפורים ראשונים הוא אוסף בן שלושה כרכים המרכזים מקבץ של מאה סיפורים נבחרים לגיל הרך.
הספרים יצאו בהוצאת כנרת, ופורסמו לראשונה בין 1983 ל-1984. הסיפורים לוקטו ונערכו על ידי דניאלה גרדוש ותלמה אליגון, ואוירו על ידי דוש (קריאל גרדוש; אביה של דניאלה).
עם הסיפורים הנבחרים נמנים יצירות מהספרות העברית (כמו דירה להשכיר או האריה שאהב תות), לצד נכסי צאן ברזל של ספרות הילדים העולמית (כמו סיפורי האחים גרים או סיפוריו של הנס כריסטיאן אנדרסן).
חלק א', שנדפס ב-1983, כולל 50 סיפורים, שבהם העלילה ואוצר המילים פשוטים, והוא מיועד לילדים בראשית הקריאה.
מה גם שהספר הראשון כולל מגוון סיפורי ילדות אהובים (כמו "שלושה פרפרים", "סבתא בישלה דייסה", "הרכבת אל עיר השינה", "הלביבה שהתגלגלה" ועוד) וכן גם אגדות (כמו "כיפה אדומה", "זהבה ושלושת הדובים" ו"הענק וגנו").
חלק ב', שנדפס ב-1984, מכיל 25 סיפורים, שבהם העלילה ואוצר המילים מורכבים קצת יותר, והוא מיועד לבני הארבע והחמש.
חלק ג' נדפס גם הוא ב-1984, והוא מכיל 25 סיפורים; הוא מעט יותר מורכב ובאופן כללי גם מיועד לגילאי הגן (לגילאי 4-6).
בכתיבת ובעריכת הסיפורים השתתפו, מלבד גרדוש ואליגון, גם עדנה פלג, יעל רוזמן ואבירמה גולן.
שמונה סיפורים נבחרים מתוך הספר הראשון אף הומחזו בקלטת וידאו בשם "100 סיפורים ראשונים (חלק א')" בהוצאת קלסיקלטת, בכיכובם של ציפי שביט ונתן דטנר, בבימויו של חנן קמינסקי.
מקבץ הסיפורים היווה המשך למקבץ השירים "100 שירים ראשונים" שיצא בהוצאת כנרת.
101 דלמטים הוא ספר הרפתקאות לנוער מאת הסופרת הבריטית דודי סמית, משנת 1956. הספר זכה להצלחה ועובד פעמים רבות לקולנוע ולתיאטרון.
זוג כלבים דלמטיים לונדוניים בשם פונגו (Pongo) ומיסי (Missis) חיים עם מר וגברת דירלי ושתי המטפלות שלהם, נני קוק (מבשלת) ונני באטלר (משרתת).
מר דירלי מתואר כאדם מוכשר פיננסית ש"חילץ את הממשלה מהחוב שלה" ומכך פטור ממס הכנסה.
הכלבים רואים בבני האדם חיות המחמד שלהם, אך נותנים לבני האדם לחשוב שהמצב הפוך.
בספר הן בני האדם והן הכלבים מדברים, והתקשורת ביניהם חלשה אך קיימת - כלבים מבינים לרוב את בני האדם, אך בני האדם "מבינים רק שש או שבע נביחות".
מיסי ממליטה חמישה עשר גורים.
לאחר שבני הזוג דירלי חוששים שהמאמץ להניק חמישה עשר גורים יחליש מאוד את מיסי, הם מחפשים כלבה מיינקת לגורים.
לאחר חיפושים ממושכים, מוצאת גברת דירלי כלבה דלמטית נטושה וקוראים לה פרדיטה (אבודה בלטינית), שככל הנראה איבדה את גוריה אך עדיין מפיקה חלב.
פרדיטה מספרת לפונגו את סיפורה על אהובה האבוד, כלב דלמטי בשם פרינס.
מהרומן עם פרינס פרדיטה המליטה שמונה גורים, אך הם נמכרו על ידי בעליה.
פרדיטה חיפשה אותם, ובכלות כוחה, נמצאה על ידי גברת דירלי.
מר וגברת דירלי השתתפו בארוחת ערב מפוארת על ידי שכנתם, קרואלה דה-ויל, אישה עשירה אך מאיימת מאוד, שכל אהבתה נתונה לבגדיה העשויים פרווה משובחת.
בספר אף מצוין שלקרואלה חתולה פרסית לבנה, שהמליטה מספר פעמים, ובכל פעם קרואלה לקחה את החתלתולים והטביעה אותם.
מר וגברת דירלי מודאגים מהתבטאויותיה על כלביהם, שיש צורך להטביע אותם ולקחת את הפרוות.
בספר מתואר כי האוכל שמוגש מתובל בפלפל חריף, וכי בעלה הוא סוחר פרוות שאימץ את שם משפחתה של אשתו (במקום שאישה תאמץ את שם משפחת בעלה).
לאחר זמן קצר הגורים נעלמים על ידי זוג גנבים בשם הוראס וג'ספר.
בני האדם עושים כל שביכולתם לאתר אותם, אך נכשלים.
הכלבים, לעומת זאת, משתמשים ב"נביחת בין הערביים" - שיטת ריכול בין כלבים ולהעברת הודעות.
בעזרת רשת תקשורת זאת, מגלים זוג הדלמטיים כי נראו גורי דלמטיים באחוזה במחוז סאפוק בשם "אחוזת אבדון" (Hell Hall) שהייתה שייכת לאבות-אבותיה של קרואלה וכעת שייכת לקרואלה דה-ויל.
הכלבים מנסים לאותת לזוג דירלי היכן הגורים, אבל נכשלים.
הכלבים מחליטים לקחת את המושכות לידיים ובורחים במטרה להשיב את הגורים.
לאחר מסע באזור הכפרי של לונדון, הם פוגשים בקולונל, כלב רועים אנגלי זקן, והוא מספר להם על היסטורית האחוזה ועל העובדה שיש בה תשעים ושבעה גורים דלמטיים, ביניהם גוריהם של פונגו ומיסי.
זוג הכלבים חודרים אל האחוזה בדיוק כשקרואלה מגיעה.
היא מורה לנוכלים, ג'ספר והוראס, לשחוט את הכלבים ולהפשיט את עורם עוד באותו הערב, עקב הפרסום הרב שנוצר בעיתונים אחרי שנגנבו גורי משפחת דירלי.
הכלבים מגבשים תוכנית לברוח ולהגיע לבית משפחת דירלי קודם לערב חג המולד.
לאחר שהבינו שכלבים דלמטיים בולטים יתר על המידה, לא כל שכן 99, מחליטים הכלבים להתגלגל בפיח ולכסות את עצמם.
הם תופסים טרמפ על משאית ומגיעים ללונדון בדיוק בערב חג המולד, ומתוודעים לחתולה של קרואלה, אותה היא שונאת לאחר שלקחה ממנה את גוריה.
בעזרתה, הכלבים הורסים את ארון הבגדים של קרואלה וקורעים את מעילי הפרווה היקרים שלה.
לאחר מכן הם מגיעים אל ביתם, ויחד עם פרדיטה - שלא באה עם פונגו ומיסי אלא נשארה - מתעגל המספר למאה כלבים דלמטיים.
מתברר שבתוך 97 הגורים נמצאים גם שמונת גוריה של פרדיטה.
החתולה של קרואלה מודיעה לפונגו ומיסי שקרואלה ובעלה הפרוון פשטו את הרגל מכיוון שבעלה של קרואלה לא הספיק לשלם על כל הפרוות שנהרסו, לכן הם מוכרים את אחוזת האבדון ומהגרים לארצות הברית.
מר וגברת דירלי קונים את האחוזה ומשפצים אותה - בעזרת הכסף שמר דירלי השיג לאחר שחילץ את הממשלה מחוב עוד פעם - ומציע להקים שושלת של דלמטיים, וכן שושלת של דירלי לטפל בהם.
לקראת סוף הספר מתאחדת פרדיטה עם אהבתה, פרינס, ובני הזוג דירלי, שסירבו להפריד ביניהם, מרשים לפרינס להישאר, וכך נהפכים למאה ואחד כלבים דלמטיים.
תרגום ראשון של הספר, בידי חנוך ברטוב, הופיע ב-1966 בהוצאת עם עובד, תחת השם "מאה כלבים ואחד".
ברטוב תרגם גם את השמות בעלי המשמעות המופיעים בספר: הכלבה מיסי הפכה ל"עלמה", שם המשפחה של הזוג דירלי הפך ל"יקירא", המשרתות בביתם הן שרה משקים ושרה טעם (במקור Nanny Cook ו-Nanny Butler), וקרואלה דה-ויל היא "עריצה מֵדָאיַש" (אם המילה "מדאיש" תיאמר ברצף כמה פעמים, היא תישמע כ"אשמדאי").
תרגום שני, של גילי בר-הלל, הופיע ב-2012 במסגרת הסדרה "הרפתקה: סופרים מתרגמים קלאסיקה", של הוצאות אוקיינוס ומודן.
ב-2010 ההצגה שבה ובה שיחקו עפר שכטר בתפקיד ג'ון, עדי הימלבלוי בתפקיד אנה, חנה לסלאו (שבהמשך החליפה אותה עדי ארד) בתפקיד קרואלה דה ויל, חני נחמיאס וציפי שביט בתפקיד האומנות ואת תפקידי הגנבים גילמו אודי ואביעד.
ב-2014 עלתה ההצגה "101 כלבים דלמטים" שם שיחקו אורנה דץ בתפקיד אנה, משה דץ בתפקיד ג'ון, חני נחמיאס ומיקי קם בתפקיד האומנות, דנה אינטרנשיונל בתפקיד קרואלה דה ויל ואת תפקידי הגנבים גילמו קובי מימון וירון ברלד.
בקיץ - 2023 עתיד לעלות על הבמות בישראל עיבוד בימתי חדש לכל המשפחה "101 כלבים דלמטים"
101 הוא המספר הראשוני העשרים ושישה בגודלו.
המספר הראשוני הבא אחרי 101 הוא 103, ועל-כן השניים הם ראשוניים תאומים.
101 הוא אחד מראשוני צ'ן.
101 הוא אחד מראשוני איינשטיין.
101 הוא המספר האטומי של מנדלביום.
במינרלוגיה, 101 באינדקס מילר הוא פנים של גביש שחוצה את הציר האופקי (a) ואת הציר האנכי השלישי (c) אך לא חוצה את הציר האנכי השני (b).
באסטרונומיה, 101 הוא המספר שניתן לגלקסיית "גלגל הרוח" בקטלוג מסיה.
חדר 101 הוא חדר עינויים המופיע בספרו של ג'ורג' אורוול, "1984", שבו חושפים את האסיר לסיוט האיום ביותר שלו.
בסדרת הטלוויזיה "חדר 101" משליך המרואיין האורח לחדר 101 את הדברים שהוא מאס בהם ורוצה שיעלמו מהעולם.
הגמרא במסכת חגיגה דף ט עמוד ב מנגידה לומדים: אינו דומה שונה פרקו מאה פעמים לשונה פרקו מאה ואחד.
זואי 101 – קומדיית מצבים אמריקאית לנוער בכיכובה של ג'יימי לין ספירס.
101 דלמטים – ספר הרפתקאות לנוער.
טאיפיי 101 – גורד שחקים הממוקם בטאיפיי, בירת טאיוואן, בעל 101 קומות.
הבניין הגבוה בעולם בין השנים 2004–2010.
101 הוא מספר הטלפון לפניה למוקד חירום טלפוני של מגן דוד אדום בישראל.
101 היה שמה של יחידת קומנדו ישראלית שהוקמה ביוזמת אריאל שרון.
זוהי החזקה הקטנה ביותר של 2 הדורשת 4 ספרות בייצוג עשרוני.
1024 הוא גם מספר ריבועי - הוא שווה ל-.
1024 הוא מידה של נפח במערכות עיבוד ואחסון מידע בתחום המחשוב והאלקטרוניקה המשמשת לכימות של זיכרון מחשב, נפח דיסק קשיח וקצב נתונים והיא מסומנת באות K (קילו־).
הצירוף KB (עם B גדולה) מתייחס למושג 'קילובייט', והצירוף Kb (עם b קטנה) מתייחס לקילוביט.
שימו לב: ערך זה מכיל אירועים מן השנים 1019 - 1010 לפני הספירה
1012 לפנה"ס - אכאסטוס, ארכון אתונה מת לאחר שלטון של 36 שנים.
הוא מוחלף על ידי בנו, ארכיפוס.
1010 לפנה"ס - עוזה, תושב יהודה, מת לאחר שנגע בארון הקודש (תאריך משוער; )
שימו לב: ערך זה מכיל אירועים מן השנים 1029 - 1020 לפני הספירה
1027 לפנה"ס - תיארוך סיום שליטת שושלת שאנג בסין והתחלת שושלת ג'ואו.
1025 לפנה"ס - התמוטטות יוון המיקנית מסתיימת.
100 שנים - הסרט שאתם לא תראו הוא סרט מדע בדיוני ניסיוני שכתב ג'ון מלקוביץ' וביים רוברט רודריגז.
הסרט אמור להופיע בבתי הקולנוע 100 שנים אחרי פרסומו, בשנת 2115. הסיבה לכך שנקבעה תקופה של 100 שנים עד שיוקרן הסרט היא שזה הזמן שלוקח לבקבוק קוניאק של לואי ה-13 להתיישן כראוי לפני ששאפשר למכור אותו.
בסרט מככב צוות שחקנים בינלאומי, הכולל את השחקן האמריקני ג'ון מלקוביץ', השחקנית הטאיוואנית שויה צ'אנג והשחקן הצ'יליאני מרקו זרור.
מדובר בסוד, שלא צפוי להיחשף עד שהסרט עצמו ייצא בנובמבר 2115. עם זאת, טיזרים טוענים שזה סרט מדע בדיוני, טבע או סרט רטרו והוא כולל גיבור, גיבורה ונבל גברי.
אמנם פרטי הסרט נשמרו בסוד, אך שמם ותפקידם של שלושה שחקנים נחשפו:
הסרט ממתין להפצתו, ונשמר בכספת מאחורי זכוכית חסינת כדורים שתיפתח אוטומטית ב-18 בנובמבר 2115, יום הבכורה של הסרט.
אלף אורחים מרחבי העולם, כולל מלקוביץ' ורודריגז, קיבלו זוג כרטיסי הזמנה עשויים מתכת לבכורה, אותם הם יכולים למסור לצאצאיהם.
הכספת בה נשמר הסרט הוצגה בפסטיבל קאן 2016 ובערים אחרות לפני שהוחזרה לקוניאק, צרפת ולמרתפי לואי ה-13.
שיר בשם "100 שנים", שהולחן על ידי פארל ויליאמס בשיתוף עם לואי ה-13, ייצא לאור בנובמבר 2117.
"101 שאלות למבוגר" היא תוכנית שיחה לנוער המשודרת בערוץ הראשון ברוסיה.
במשך זמן רב (בשנים 2006–2013) שודרה בערוץ המוסקבאי "TV Center" (לשעבר "TVC") ובגרסתו הבינלאומית "TVCI" תחת הכותרת "מאה שאלות למבוגר".
התוכנית זכתה בפרס האקדמיה הרוסית לטלוויזיה 2007 בקטגוריית "תוכנית לילדים" הקדים את התוכניות "צרות" מאת OTRK "Ugra" ו"ללא חזרות" של האולפן "Klass".
בשנת 2020 התחיל הערוץ הראשון להתעניין בקונספט של התוכנית.
בתחילה, צילומי הפרקים הראשונים היו אמורים להתקיים בחודש מרץ, אך בשל מגפת COVID-19 היא נדחתה לתחילת יולי ושידור הבכורה התקיים ביום שבת, 5 בספטמבר 2020 בשעה 10:15 בבוקר.
מרואייני התוכנית נבחרים על ידי הילדים המשתתפים בקהל.
לשם כך נערך סקר בקרב תלמידי בית הספר, כתוצאה מכך מתברר באילו מבוגרים הם מעוניינים.
"באולפן לא יידונו נושא כזה או אחר", אמרו בהפקת התוכנית, "אלא בדמות הראשית, שלדברי אחד מהם 'ייכנס לגוב האריות'.
האתגר לבני הנוער אינו קל.
עליהם להכריח אדם מפורסם, שלפעמים בעל בכוח, לחשוף את עצמו בפני הצופים.
ובאותה עת, ולהדגים את ה"אני" הקולקטיבי שלהם."
מהות התוכנית היא ששאלות נשאלות על ידי צעירים מתחת לגיל 18. הרעיון הוא שהאורח צריך לענות על 100 שאלות, אך בדרך כלל אין יותר מארבעים.
בסוף השידור מוצג מונה שאלות.
לאורח הזכות לסרב לענות על השאלה שלוש פעמים.
במהלך ההקלטה נשאלו כמה דמויות 70–80 שאלות כל אחת, אך אורך התוכנית אינו מאפשר להראות יותר מ-30-50.
101 דלמטים: הסדרה היא סדרת טלוויזיה מונפשת אמריקאית שנוצרה על ידי חברת וולט דיסני, אשר שודרה מ-1 בספטמבר 1997 ועד 4 במרץ 1998 בברית דיסני-קלוג וב-ABC.
הסדרה הופקה על ידי Disney Television Animation ו-Jumbo Pictures, והיא מבוססת על סרט ההנפשה "על כלבים וגנבים" של דיסני משנת 1961 ורימייק הלייב אקשן שלו "101 כלבים וגנבים" משנת 1996, כאשר כולם בהשראת הרומן "101 דלמטים" מאת דודי סמית.
יוצר הסדרה "החיים על פי דאג", ג'ים ג'ינקינס, ושותפו, דייוויד קמפבל, פתחו את הסדרה.
אנשי צוות רבים של הסדרה עבדו בעבר על הסדרה "טימון ופומבה".
הסדרה כוללת את הקולות של פמלה אדלון, דבי מיי ווסט, קת סוסי וטארה סטרונג.
זוהי הסדרה הראשונה בזיכיון "101 דלמטים", אחריו הגיעה "רחוב 101 דלמטים" ב-2019.
בישראל הסדרה שודרה בדיבוב עברי במסגרת זמן דיסני בערוץ 2, את שיר הפתיחה בגרסה העברית ביצע מומי לוי.
בשנת 2011 עברה הסדרה בשידורים חוזרים בערוץ דיסני ג'וניור.
הסדרה מתמקדת בעיקר בשלושה גורים: לאקי, מנהיג מכור לטלוויזיה וגיבור לא שגרתי; רולי, אחיו העליז, הנינוח והרעב תמיד; וקאדפיג, אחותם המופלאה אך החביבה, שהיא הקטנה במשפחה.
אל שלושת האחים מצטרפים לא פעם ספוט, תרנגולת שרוצה להיות כלב וחבר בחטיבת "נביחה".
בניגוד לסרט המקורי, אבל כמו סרט הלייב אקשן משנת 1996, הסדרה מתרחשת בארצות הברית בשנות ה-90, בחוות דירלי.
לאקי (מדובב על ידי פמלה אדלון ודבי מיי ווסט) - הוא החזק ביותר מבין הגורים ומיוחד בכך שיש לו הכתמים היחידים שלו בצורת פרסה על גבו.
הוא המנהיג של הגורים הראשיים והוא מאוד הרפתקן ונחוש לעשות כל מה שהוא חושב לנכון.
עם זאת, הוא מאוד אובססיבי לטלוויזיה, ובדרך כלל הוא האשם כשהגורים העיקריים מסתבכים בצרות.
קאדפיג (מדובבת על ידי קת' סוסי) - היא הקטנה מבין הגורים ואחת האינטליגנטית ביותר, אם לא הוטעה מעט במצב הנפשי המופשט שלה.
היא ייחודית בהיותה בעלת אוזניים ארוכות וראש גדול.
יש לה אישיות טובת לב, היא די חזקה למידותיה ויכולה להיות בעלת מזג חזק מאוד.
רולי (מדובב על ידי קת' סוסי) - תמיד רעב; כמעט כל ההחלטות שלו מבוססות על אוכל, שלפעמים מכניס אותו ואת הגורים לצרות.
עם זאת, הוא אח עליז וחרוץ, במיוחד כשמדובר בחוש הריח המדהים שלו.
הוא גם ביישן מאוד ומהווה מטרה קלה לבריונים בגלל היותו כל כך אוכל אוכל.
ספוט (מדובבת על ידי טרה סטרונג, מוכרת גם ככטארה שרנדוף) - היא תרנגולת שרוצה להפוך לכלבה דלמטית.
היא האינטליגנטית ביותר מבין הארבע הראשיות ומהווה קול הגיון לרביעייה, אך לרוב מתעלמים ממנה.
היא מפחדת בקלות ונוטה ממש לקפוץ מהקירות.
עם זאת, היא רקדנית מצוינת ונראה שהיא טובה במתמטיקה.
היא גם מסוגלת לעוף במידה מסוימת.
בפרקים מסוימים, היא פועלת כחוקרת פרטית וספורטיבית אלטר אגו בשם פולט מארלו.
רוג'ר (מדובב על ידי ג'ף בנט) ואניטה דירלי (מדובבת על ידי קת' סוסי) - הם הבעלים של 101 דלמטים וחוות דירלי.
קרואלה דה ויל (מדובבת על ידי אפריל וינצ'ל וטרס מקניל ב-2 פרקים) - היא כעת פושעת תאגידית ורוב התוכניות שלה סובבות סביב התעשרות, ייסורים של הדלמטים ותכנון לגנוב את חוות דירלי.
המשפט התכוף שלה בסדרה הוא "תזכיר לעצמי", ואחריו כל התוכנית הנוכחית שלה או לפעמים המצב הרגשי שלה, שנאמר במכשיר ההקלטה האישי שלה.
הוראס (בדיבובו של דייוויד ל.
לנדר) וג'ספר (בדיבובו של מייקל מק'קין) - הם ידי ימינה של קרואלה.
הם נשכרים בדרך כלל כדי לבצע את תוכניותיה, ובדרך כלל נכשלים בגלל חוסר האינטליגנציה שלהם.
נני (מדובבת על ידי שרלוט ריי) - היא המטפלת של דירליס שעוזרת לרוג'ר ואניטה ברחבי דירלי חוות, עוזרת גם בהאכלת הדלמטים ממגדל הצ'או הענק שהיא מפעילה עם אופניים.
פונגו (מדובב על ידי קווין שון) - הוא אב לחמישה עשר גורים, אב מאומץ לשמונים וארבעה גורים יתומים, ובעלה של פרדיטה.
הוא חיית המחמד המסורה של רוג'ר.
פרדיטה (מדובבת על ידי פאם דאובר) - היא אמם של הדלמטים, ואשתו של פונגו.
היא אם לחמישה עשר גורים, ואם מאמצת לשמונים וארבעה גורים יתומים.
היא חיית המחמד האהובה של אניטה.
בסרט "על כלבים וגנבים 2" הזוג עובר אל אותה חווה שבה מתרחשת הסדרה.
101 כלבים דלמטים הוא אלבום מחזמר שהולחן על ידי חזי שקד, נכתב על ידי אסף אשתר והוקלט על ידי מיקי קם, אורנה ומשה דץ, דנה אינטרנשיונל, ירון ברלד, קובי מימון וחני נחמיאס.
אלבום המחזמר יצא לאור בדצמבר 2014, בהוצאת המשרד מ.מ.
הפקות, כאלבום הרשמי של המחזמר, "101 כלבים דלמטים".
בנוסף לאלבום המחזמר, פורסם אלבום וידאו שכלל את כל המחזמר המלא.
אלבום המחזמר כמו גם הווידאו כוללים את הצגת חג החנוכה המבוססת על ספרה רב-המכר של דודי סמית, שנכתב בשנת 1964 באנגליה.
ההצגה מגוללת את סיפורם של 101 כלבים דלמטים, שנחטפים על ידי מעצבת האופנה – קרואלה דה ויל (בגילומה של הזמרת-יוצרת הישראלית דנה אינטרנשיונל).
קרואלה הפכה לעשירה באמצעות אוסף מעילי הפרווה הגדול שלה.
בעזרת זוג הגנבים (ירון ברלד וקובי מימון), היא חוטפת את הגורים מרחבי אנגליה ומחביאה אותם במקום סודי במטרה להפוך אותם למעילים.
בעליהם (אורנה ומשה דץ) נחלצים לעזרה ביחד עם זוג אומנות (חני נחמיאס ומיקי קם) שמנסים יחד להציל את כל הגורים מקרואלה.
101 שימושים לחתול מת הוא ספר ילדים מאת המחבר והמאייר סיימון בונד.
ספר זה הוא אוסף של קרטונס בסגנון מָקַבְּרִי ובתוכן קומדיה שחורה, והוא כולל בו – פשוטו כמשמעו – 101 איורים של שימושים שונים לגווייה של חתול.
ב-1976, הקריקטוריסט סיימון בונד העלה בפני חברו, הקומיקאי טרי ג'ונס ("מונטי פייתון"), את הרעיון לספר, וג'ונס שאהב את הרעיון המליץ עליו להוצאה לאור האנגלית הנחשבת "Methuen".
הספר פורסם לראשונה ב-1981 בממלכה בשם "", ולאחר מכן זכה לראות אור גם בכ-20 מדינות נוספות ברחבי העולם – בשם "".
בהמשך, יצאו לספר שני המשכונים: "" ב-1982, ו-"Uses of a Dead Cat in History" ב-1992. ב-2001, יצא אוסף בשם "Uses of a Dead Cat" שאיגד בתוכו את כל טרילוגיית הספרים.
הספר המקורי זכה לפופולריות רבה והפך לרב-מכר, עם מכירות של יותר משני מיליון עותקים ואף נוכחות ברשימת רבי-המכר של העיתון "New York Times" במשך 27 שבועות רצופים.
הצלחה מסחררת זו הייתה במקביל ל"שיגעון חתולים" באותה התקופה, שלווה גם עם רצועת הקומיקס "Garfield" של ג'ים דייוויס והמחזמר "קאטס" של אנדרו לויד ובר.
הספר זכה לתגובות מעורבות מצד המבקרים והקהל, שנעו בין שבחים והשוואה של בונד למאייר הנודע צ'ארלס אדמס לבין משלוח מכתבי שנאה אל בונד שכללו האשמות בגסות ובסאדומאזוכיזם.
"100 קילומטר" הוא שיר שהוקלט על ידי הזמרת הישראלית עדן בן זקן.
הוא יצא לאור ב-2 ביולי 2024 בהוצאת חברות התקליטים שרית הפקות והליקון ארומה מיוזיק.
באותו היום בו יצא "100 קילומטר" הוציאה בן זקן גם את "מסיבת הרווקות".
את השיר כתב והלחין רותם חן להפקה מוזיקלית של משה בן אברהם ואופק יקותיאל שעבדו עם עדן בן זקן על אלבומה דם שלי (2024).
"100 קילומטר" הוא בלדת פופ מזרחי העוסקת באהבה נכזבת למרחקים, בדומה לשמו של השיר.
בן זקן משתמשת במוטיבים של בכי במטרה להביע את תחושותיה.
לפני יציאתו של השיר, הודיעה בן זקן שבכוונתה להוציא שני שירים חדשים, אחד שקט ואחד קצבי.
במצעדים זכה להצלחה "100 קילומטר", כאשר דורג במקום השביעי במדיה פורסט עם 109 השמעות בסך הכול בשבוע יציאתו.
השני מביניהם, "מסיבת הרווקות" לא זכה להצלחה ולא דורג במצעד.
אזורתאריך יציאהפורמטחברת תקליטיםמקורכלל העולם2 ביולי 2024סטרימינג • הורדה דיגיטליתשרית • הליקון ארומה
100 נשים היא סדרה בכמה פלטפורמות מבית ה-BBC שנוסדה ב-2013. הסדרה השנתית בוחנת את תפקידן של נשים במאה ה-21 וכוללת גם אירועים בערים שונות, למשל לונדון ומקסיקו.
ההכרזה על הרשימה היא תחילתה של "עונת הנשים של BBC" ברחבי העולם; העונה נמשכת שלושה שבועות וכוללת שידורי טלוויזיה, דיווחים מקוונים, דיונים וכתבות עיתונאיות בנושא נשים.
נשים ברחבי העולם מוזמנות להשתתף באמצעות טוויטר ולהגיב על הרשימה, כמו גם על הראיונות והוויכוחים שלאחר פרסום הרשימה.
בעקבות האונס הקבוצתי בדלהי ב-2012, הבקרית ליליאן לנדור, העורכת פיונה קראק ועיתונאים אחרים, ביקשו ליצור סדרה המתמקדת בנושאים ובהישגים של נשים בחברה.
הם הרגישו שנושאים רבים שנשים מתמודדות עמם לא זוכים לסיקור מעמיק.
במרץ 2013 התקבלו ב-BBC משובים רבים ממאזינות, שלפיהם על התאגיד לספק יותר תכנים שנוצרו על ידי נשים ועל אודותיהן.
ה-BBC השיק את הסדרה ב-2013 כדי לטפל בתת-ייצוג של נשים בתקשורת.
הנשים שהשתתפו בתוכנית הראשונה נבחרו באמצעות סקר ב-26 שירותי שפה שונים.
התהליך נמשך כחודש, והגיע לשיאו בכנס שהתקיים ב-25 באוקטובר, שבו 100 נשים מרחבי העולם דנו בנושאים ששיתפו.
נדונו מגוון רחב של נושאים העוסקים באתגרי תעסוקה, פמיניזם, אמהות ודת, כדי לבחון הן את האתגרים התרבותיים והחברתיים שנשים מתמודדות איתם בחייהן.
הסדרה עסקה מאז בנושאים רבים, ביניהם חינוך, בריאות, שכר שווה, חבלה והטלת מומים באיברי המין, אלימות במשפחה והתעללות מינית.היא מבקשת להוות פלטפורמה ייעודית לנשים לדיונים על אודות שיפור המצב ובירוא אפליה מגדרית.
הנשים הנכללות ברשימה מתגוררות בכל רחבי העולם, ומעורבות בתחומי עשייה מגוונים.
ברשימה נכללות נשים שכבר ידועות בזכות עשייתן וגם כאלה שטרם זכו להכרה או לפרסום כלל עולמי.
רשימת 2024 פורסמה ב-3 בדצמבר וכללה נשים המתמודדות עם סכסוכים ומשברים הומניטריים.
רשימת 2024 חולקה לחמש קטגוריות, כולל 11 בקטגוריית חלוצי האקלים.
שם מקצוע שרה ווקר ראשת הקולקטיב האנגלי של עובדות מין סרי ברנל מגישת טלוויזיה לילדים סלמה ג'יימס סופרת ופעילה חברתית
100 שירים ראשונים הן סדרת קלטות ילדים שהופקה על ידי קלסיקלטת וכנרת הוצאת ספרים.
הקלטות יצאו בשנת 1992 עד 1993 על גבי קלטות וידאו (על פי הספר).
זה גם יצא על תקליטור CD ועל קלטות שמע.
מאוחר יותר הופקה כתקליטור DVD.
הקלטת מכילה שירי משחק מוכרים ואהובים המוגשים במשחק ובאנימציה.
שירי הקלטת בוצעו על ידי ציפי שביט ונתן דטנר.
ט"ו בשבט (חג היום לגן)
שירי הסרטים שודרו בערוצים: בייבי, הופ!, לולי, הופ!
אירועים ללא ציון תאריך מדויק:
תחילת השליטה של שושלת המוראביטון הברברית על המגרב (עד 1042)
בנייה מחודשת של מסגד אל אקצא
קופר מקבלת זכויות של עיר
רבי נתן בן רבי יחיאל מרומי, מחבר ספר הערוך
בעיראק מתרחשות בשנות ה-30 תקיפות רבות של ה"איארון", שודדים נודדים, אשר תוקפים את בתי העשירים בבגדד ומכריחים אותם לשלם דמי כופר, אנארכיה שולטת ברחובות העיר
פברואר: מלך פולין מיישקו השני תוקף את האזור שבין האלבה והסאלה ומחריב את הכפרים
נוסדה העיר קאונאס (קובנה) שבליטא
צרפת: אנרי הראשון מורד נגד אביו, רובר
רומנוס השלישי, קיסר האימפריה הביזנטית, נכשל בניסיונו לכבוש את ח'אלב מידי הערבים
תחילת הפשיטות הטורקמניות על אסיה הקטנה
שבטים של רוס תוקפים את אזרבייג'ן ואזור מזנדרן
ירוסלב החכם מקים בנובוגרוד בית ספר גבוה לכמורה ולמקצועות אחרים
מסטיסלב מצ'רניהיב מקים בעיר את קתדרלת "המושיע הקדוש", בה גם נקבר
ירושלים: תחילת שיקום כנסיית הקבר מהריסתה על ידי השליט הפאטימי אלחאכים באמר אללה
סוף "תקופת ההתגלות" של הדת הדרוזית
בלדוויין הרביעי, רוזן פלנדריה (נפטר ב-1070)
ווסוולוד הראשון מרוס של קייב
רבינו אליקים בן משולם הלוי משפירא, מחכמי יהדות אשכנז (נפטר ב-1100)
103fm, אשר הייתה ידועה בעבר כ"רדיו ללא הפסקה", היא תחנת רדיו אזורית בישראל, הנקלטת בעיקר באזור גוש דן והסביבה בתדר שעל שמו נקראת.
התחנה הוקמה ב־1995, בגל הראשון של פתיחת תחנות הרדיו האזוריות בישראל.
תוכן השידורים בתחנה משלב אקטואליה, סאטירה, הומור, ייעוץ, ספורט, פוליטיקה ועוד.
התחנה פועלת בעיקר בפורמט "רדיו מדבר", משדרת תוכניות מלל לאורך רוב ימי השבוע, ומקדישה את סופי השבוע לשידור תוכניות זמר עברי נוסטלגי.
בלילות התחנה משדרת שידורים חוזרים של התוכניות ששודרו במהלך אותו היום או השבוע.
היא נמצאת בבעלות איש העסקים אלי עזור, שהוא גם בעלי אתר "וואלה" ומו"ל העיתונים "ג'רוזלם פוסט", "מעריב השבוע" ותחנות הרדיו אקו 99FM ו104.5FM רדיו צפון.
התחנה הוקמה ב־1995, כחלק כחלק מיישום חוק הרשות השנייה לטלוויזיה ורדיו, שהסדיר את הקמתן של תחנות רדיו אזורי בישראל, המופעלות על ידי בעלי זיכיון, ואינן ממומנות בעזרת אגרת הרדיו והטלוויזיה אלא בדרך מסחרית (מכירת זמן פרסום), תחת פיקוח ציבורי.
הקבוצה שזכתה בזיכיון לשידור באזור המרכז כללה את קבוצת "אלון רבוע כחול ישראל" (33%), אלי עזור (24%), חברת "נכסים ייזום ופיתוח (נ.י.פ.)" מקבוצת "נצבא" (23%), אמנון דיק (15%), נסים משעל (4%), ומיכאל קרפין (4%), שהיה גם המנכ"ל הראשון של התחנה.
התחנה החלה את שידוריה ב-18 באוקטובר 1995.
בשנים הראשונות לפעילותה פעלה התחנה בהפסד ואף סרבה לשלם תמלוגים ודמי זיכיון, כפי שמחייב אותה חוק הרשות השנייה, כי "המדינה אינה מטפלת בתחנות הפיראטיות ויש ריבוי התחנות האזוריות החוקיות המשדרות באזור המרכז, בניגוד לתכנון המקורי, ו'ערבוב' אזורי הזיכיון - גרמו לאובדן הכנסות גדול".
החברה עברה לרווח החל משנת 1999, לאחר שהייתה לתחנה הפופולרית באזור המרכז.
בשנת 2000 החלה לשדר גם באינטרנט דרך האתר שלה.
אף על פי שזיכיון התחנה היה ל-8 שנים בלבד, זיכיונות הרדיו האזורי הוארכו ללא מכרז מספר פעמים, וב-2006 חברי הכנסת גלעד ארדן ואמנון כהן אף יזמו הצעת חוק פרטית, להארכת זיכיונות השידור של תחנות הרדיו האזורי ללא מכרז.
אך ב-2007 הודיעה הרשות השנייה לטלוויזיה ולרדיו על קיום מכרזים חדשים כנדרש.
אולם "רדיו ללא הפסקה" היה היחיד שניגש למכרז הרדיו האזורי בגוש דן, והזיכיון שלה המשיך החל מ-2008.
בשנת 2016 עברה מיתוג מחדש וזנחה את השם "רדיו ללא הפסקה" ועברה למיתוג המבוסס על התדר שלה "103fm".
בפברואר 2017 החלה איילה חסון לשדר תוכנית אקטואליה שבועית בימי חמישי.
שנה לאחר מכן הורחבה תוכניתה לרצועה יומית בימים א'-ד', אך במרץ 2020 עזבה את התחנה לחדשות 13.
בשנת 2018 השיקה בוקר שידורים חדש, מתוך מטרה למצב עצמה כתחנת אקטואליה.
במסגרת זו הושב לתחנה אראל סג"ל כמגיש תוכנית בוקר יומית.
ב־2019 התחילו להגיש זה לצד זה ינון מגל ובן כספית.
ב־2020 עלה לאוויר משדר אקטואליה יומי חדש, בהגשת העיתונאים גולן יוכפז (לשעבר מנכ"ל חדשות 10) וענת דוידוב.
מאז 2021 אולפני התחנה, יחד עם תחנת אקו 99FM, ממוקמים ברמת השרון, במתחם ששימש בעבר את חברת בזק.
קודם לכן, שכנו האולפנים במשך 20 שנה ברחוב תפוצות ישראל בגבעתיים.
באפריל 2005 רכשה את כל שאר בעלי המניות ומאז היא מחזיקה במלוא הבעלות.
עוד קודם, החל מפברואר 2004, אישרה הרשות השנייה להעביר עשר שעות יומיות משידורי "רדיו ללא הפסקה" לרדיו "צפון ללא הפסקה" (כפי שנקרא באותה עת).
אקו 99FM - בספטמבר 2008 רכשה "רדיו ללא הפסקה" את התחנה, וביולי 2009 זכתה במכרז החדש להפעלת הרדיו האזורי השרון.
מנכ"ל התחנה משלהי 2025 הוא אבי כהן.
קדמו לו בתפקיד מיכאל קרפין, רפי רוזנפלד, ירון דוידוב, עידו מור, אייל פאר, אור צלקובניק ואיתמר דרוקמן
בין תוכניות העבר – שי ודרור.
התבטאויות לא ראויות של שדרני התחנה
לאורך השנים הטילה הרשות השנייה עונשים וקנסות על 103fm עקב התבטאויות לא ראויות של שדרניה, ואף הוגשה נגדה מספר תביעות דיבה:
נתן זהבי: בינואר 2004 קנסה הרשות השנייה את התחנה ב-4 דקות פרסום, לאחר שאמר על חבר הכנסת שאול יהלום כי יש לו "ראש עצום ושכל בצמצום".
בסוף 2012 קנסה הרשות השנייה את התחנה ב־80 אלף ש"ח עקב ארבעה מקרים של ניבול פה של זהבי.
בינואר 2014 נקנסה התחנה בסכום הקנס המרבי, 69.9 אלף ש"ח.
זאת, בעקבות התבטאויות בוטות, הכוללות ניבולי פה, של זהבי כלפי ח"כ ישראל אייכלר.
ביולי 2022 הושעה זהבי זמנית בעקבות איחוליו לשריפת ערוץ 14 על יושביו.
בנובמבר 2022 הושעה זהבי עד להודעה חדשה בעקבות דבריו כי היה שמח לו כמה מנציגי הציבור הדתיים היו "קושרים את התפילין לגרון שלהם ותולים את עצמם".
מאוחר יותר ניתנה לו האפשרות להתנצל על דבריו ולשוב לשדר אך הוא סירב והושעה לצמיתות.
יורם שפטל: המשפטן, שהגיש אחת לשבוע בתחנה, התאפיין לעיתים בסגנון בוטה.
בנובמבר 2019 הופסקה תוכניתו של שפטל בתחנה לצמיתות.
ורדה רזיאל-ז'קונט: בשני מקרים הושעתה תוכנית הרדיו שלה.
בפברואר 2006, לאחר הליך בדיקה שקיימה הרשות השנייה בעקבות שידור שנערך בנובמבר 2005, עליו נקנסה ב-4 דקות פרסומת, ובו יעצה להורה שבנו הקטן נושך ילדים שלומדים איתו בגן, לנשוך אותו בחזרה, על מנת להמחיש לו את הכאב שהוא גורם.
רון קופמן: הושעה לשבוע לאחר שכינה את שרת הספורט מירי רגב "בורה" ו"טיפשה".
בספטמבר 2023 כינה את החרדים "13% מהציבור שהם סרטן בציבוריות".
יורם לס: בספטמבר 2020 הגיש אלן דרשוביץ תביעת דיבה בסך 4 מיליון שקל נגד יורם לס ורדיו 103FM, לאחר שלס אמר בשידור שדרשוביץ "אנס ילדות יחד עם אפשטיין" ואף "הודה במו פיו".
לס התנצל שבועיים אחר כך והקלטת התוכנית נמחקה מאתר התחנה; אך דרשוביץ המשיך עם התביעה, שהסתיימה בהודעת התנצלות ותרומה.
משדר האקטואליה היומי של התחנה, הכולל: עדכונים, פרשנויות, וראיונות; בהגשת אריה אלדד, שי גולדן, יריב אופנהיימר, ליאת רון, דוד ורטהיים, איתן כבל, נטעלי שם טוב ואחרים.
מאז הקמתו משדר הרדיו תוכניות מומחים, אשר עונים לשאלות מאזינים בנושאי הורות, קריירה, תזונה ובריאות.
המאמן אלון גל מגיש את תוכניתו מדי שישי ב־08:00, יועצת ההורות מיכל דליות ב־11:00, התזונאית ד"ר מאיה רוזמן ב־12:00 ופרופ' רפי קרסו ב־13:00. כמו כן משדר הרדיו תוכנית לגיל השלישי (בהגשת גדעון רייכר) וכן תוכניות בנושא גישור, קבלה והכוונה רוחנית.
רצועת "שבת עברית" משודרת בתחנה משנת 1998, ובמסגרתה משודרות הקלאסיקות של הזמר העברי.
בניגוד לאופי של התחנה לאורך ימות השבוע, הרצועה מתאפיינת במוזיקה ברצף, ללא הגשה.
את מרבית שעות "שבת עברית" עורכים יואב חנני, עורך המוזיקה הראשי של הרדיו, אליהו בן יגאל ודלית עופר, לשעבר מנהלת גלגלצ ועורכת ותיקה בגלי צה"ל.
אליהם חוברים עורכים נוספים, בהם אבי קורן, נעמי פולני ועדנה לב.
בקרבות נגד הכוחות של הנוצרים ומאבקים פנימיים מתמוטטת הח'ליפות המורית בקורדובה ; תחילת תקופת הטאיפות
האימפריה הביזנטית כובשת את העיר אֶדֶסָה
אנרי הראשון מוכתר כמלך צרפת; נאלץ עם הכתרתו להתמודד עם מרד וסאלים שהתסיסה אמו, קונסטנס מארל, על מנת להכתיר את בנה השלישי, רובר
מיישקו השני מודח מכיסו כמלך פולין על ידי אחיו למחצה, בזפרים
אל קאים מתחיל כהונתו כח'ליף בית עבאס
הנסיך הסלג'וקי טוע'ריל בכ משיג עצמאות מן האימפריה הע'זנוית
מתילדה מפלנדריה, שתהיה אשתו של מלך אנגליה ויליאם הכובש (נפטרה ב-1083)
אל קאדר, ח'ליף בית עבאס
במטרה להפסיק את מלחמת הירושה, אנרי הראשון, מלך צרפת מעביר את השליטה על בורגונדיה לאחיו רובר הראשון והדוכסות מקבלת עצמאות.
בנדיקטוס התשיעי יורש את יוחנן התשעה עשר כאפיפיור ה-145 של הכנסייה הקתולית
בזל הופכת חלק מהאימפריה הרומית הקדושה
הקמת העיר בילה צרקווה (אוקראינה)
המלך ורטיסלב מבוהמיה (נפטר ב-1092)
אוקטובר: יוחנן התשעה עשר, אפיפיור
בזפרים מלך פולין (נרצח, נולד ב-986)
שנה זו הייתה שנת האלף לצליבתו של ישו (3 באפריל 33), לכן הייתה ציפייה בעולם הנוצרי לאירועים בעלי חשיבות.
רעידת אדמה קשה מחריבה חלקים נרחבים מירושלים, רמלה, טבריה ועזה
האפיפיור בנדיקטוס התשיעי מסולק מתפקידו, אך חוזר לרומא באותה שנה
רודולפוס גלאבר מדווח על בצורת קשה בדוכסות בורגונדיה, שגורמת לרעב המוני ואף למקרה של קצב בטורני שמואשם כי הגיש ילדים.
מצב הקציר בסוף השנה מסיים את הבצורת והרעב
אורקה מזמורה, אינפנטה של ממלכת לאון (נפטרה ב-1101)
אנסלם מקנטרברי, הארכיבישוף של קנטרברי (נפטר ב-1109)
דונלד השלישי, מלך סקוטלנד (נפטר בין 1093 ל-1097)
צ'נג יי, פילוסוף סיני נאו-קונפוציאניסט, בן תקופת שושלת סונג (נפטר ב-1107)
אבן א-ד'הבי, משכיל מורי, מחבר האנציקלופדיה הרפואית הראשונה
התיעוד הראשון לבניית בית כנסת בגרמניה, בוורמס (ורמיזא)
אחד מיורשי שושלת בלהאה הקוריאנית מורד נגד שושלת ליאו החיטאנית ונמלט לגוגוריו לאחר שהובס
על-פי תיעוד שנוי במחלוקת, חותם ירוסלב החכם, דוכס רוס של קייב, על הסכם עם האימפריה הביזנטית אשר מכיר בסמכותה של קונסטנטינופול
סנצ'ו השלישי, מלך נווארה כובש את לאון
החל משנת 1027 (ובמשך כמה עשורים משנה זו) מתועדים אירועי שינויי אקלים שהביאו לגל קור קיצוני באזור עיראק ונתנו אותותם על גורל יהדות בבל, ובאופן עקבי גם על גידולי החקלאות ואירועי אלימות שהחלו שוטפים את האזור.
ממלכת מורית של סרגוסה בעזרת ממלכות נוצריות של ממלכת לאון וקסטיליה נלחמת נגד ממלכת מורית של טולדו שנעזרת בממלכת נווארה הנוצרית.
אל סיד - אביר וגיבור קסטיליאני.
אדוארד המודה שב לאנגליה עם אחיו הגדול אלפרד, שניסה להדיח את המלך הרולד הראשון, בן לשושלת הדנית, ולמלוך בעצמו.
אלפרד נלכד והוצא להורג, אך אדוארד הצליח להימלט
102 כלבים וגנבים הוא סרט קולנוע אמריקאי מסוג לייב אקשן, שהופק על ידי אולפני וולט דיסני ויצא בשנת 2000. זהו סרט המשך לסרט 101 כלבים וגנבים, שיצא בשנת 1996 כגרסה מחודשת לסרט האנימציה של דיסני משנת 1961, על כלבים וגנבים, המבוסס על ספרה של דודי סמית, 101 דלמטים.
בסרט זה ממשיכה קרואלה דוויל (גלן קלוז) בניסיונותיה לגנוב גורי כלב דלמטי כדי ליצור מעיל פרוות דלמטיים גדול.
קרואלה דה ויל שהתה בכלא שלוש שנים בשל מעשיה הקודמים.
היא עברה טיפול פסיכולוגי אצל ד"ר פבלוב בו נראה כי פיתחה סלידה למעילי פרווה, ושוחררה על תנאי תוך אזהרה כי תיאלץ לשלם 8 מיליון פאונד מכספה למקלטי כלבים בשכונת וסטמינסטר אם תחזור על מעשיה.
לאחר שחרורה מהכלא היא מנסה לשקם את המוניטין שלה, רוכשת מקלט לכלבים שנקלע לקשיים כלכליים בבעלותו של קווין שפרד, ומצליחה ליצור קשר עם הכלבים.
קצינת המבחן שלה, קלואי, ספקנית לגבי ניסיונות השיקום של קרואלה, ומזהירה את קווין לבל יאפשר לה להתקרב לכלבים.
בינתיים מגלה ד"ר פבלוב תופעת לוואי של הטיפול שערך לקרואלה: שמיעת צלילים חזקים, כמו צלילי פעמוני הביג בן שבלונדון, עלולה להשפיע על גלי המוח ולהחזיר את מצבם לקדמותו.
עם זאת, הוא לא מזהיר את קווין על כך.
כשפעמוני הביג בן מצלצלים, אכן חוזרת תאוותה של קרואלה למעילי פרוות כלבים לקדמותה, בעוצמה רבה.
קלואי רכשה זמן קצר לפני כן את דיפסטיק, אחד מהגורים של הכלבים פונגו ופרדיטה מהסרט הקודם; לו ולכלבה דוטי נולדו שלושה גורים.
קלואי וקווין יוצרים קשר רומנטי.
מסתבר כי מקלט הכלבים של קווין הוא היחיד בווסטמינסטר, כלומר אם קרואלה מפרה את תנאי שחרורה אמור כל הונה להגיע לידי קווין.
קרואלה מנצלת זאת כדי להפליל את קווין בגנבת גורי כלבים, כבעל עניין בהונה, והוא נעצר ונכלא.
קלואי השבורה נענית להזמנתה של קרואלה לארוחת ערב בביתה, ובזמן שהותה שם מצליח שותפה של קרואלה, עסקן הפרוות ז'אן-פייר לה-פלט, לפרוץ לביתה של קלואי ולגנוב את שלושת הגורים של דיפסטיק ודוטי.
לה-פלט וקרואלה מצליחים לברוח לפריז.
קלואי מגיעה לשם בעקבותיהם, יחד עם קווין שברח מהכלא בסיוע הכלבים שלו.
הם מגיעים למקום בו מוחזקים הכלבים בטרם יופשט מהם עורם, ומצליחים לשחרר אותם לחופשי, אך נתפסים ונכלאים.
אלונזו, המשרת של קרואלה עוד מהסרט הקודם, מורד לראשונה במעסיקתו שהתעמרה בו זמן רב, גובר על לה-פלט ומשחרר את קלואי וקווין.
בסיוע כלביו של קווין, הם מצליחים לגבור על קרואלה במאבק שמתרחש במאפייה ישנה, ומביאים למעצרה.
בסיום חוגגים קלואי וקווין עם כלביהם, וזוכים בכספה של קרואלה.
גלן קלוז – קרואלה דה ויל
יואן גריפיד' – קווין שפרד
אליס אוונס – קלואי סימון
דייוויד הורוביץ – ד"ר פבלוב
איאן ריצ'רדסון – מר טורט
ז'ראר דפארדייה – ז'אן-פייר לה-פלט
אריק איידל – וודלסוורת' (דיבוב)
קרי שייל – עוזרו של לה-פלט
בניגוד לסרט הקודם, שיצא בארץ בתרגום בלבד, הסרט יצא בארץ גם בתרגום וגם בגרסת דיבוב לעברית.
את הגרסה העברית ביימה ותרגמה שפרירה זכאי.
השחקנים שהופיעו בגרסה זו היו:
ענת וקסמן – קרואלה דה ויל
יורם יוספסברג – ז'אן-פייר לה-פלט
זיו מאיר – קווין שפרד
רמה מסינגר – קלואי סימון
יהויכין פרידלנדר – ד"ר פבלוב, המפקח ארמסטרונג
עפרון אטקין – מר טורט, מר באטן
קולות נוספים: שפרירה זכאי, שרית וינו-אלעד, מומי לוי.
ובנוסף לכל, בזמן שהציגו קטע מהסרט היפהפייה והיחפן, נלקחו מארכיון קולותיהם של אלי גורנשטיין ומומי לוי, שגם שר את שיר הנושא של הסרט.
דגם מכונית היוקרה הבריטית "פנתר דה ויל קופה" כיכבה בסרט "102 כלבים וגנבים",
גלן קלוז וטים מק'אינרני הם השחקנים היחידים מהסרט הראשון שחזרו להופיע בסרט ההמשך.
הסרט יצא בגרסת וידאו ו-DVD ב-3 באפריל 2001. הוא יצא מחדש בגרסת DVD ב-16 בספטמבר 2008.
בשבוע הראשון להקרנתו דורג הסרט במקום השלישי בהכנסות בהשוואה לסרטים שהוקרנו באותו שבוע בארצות הברית.
הסרט זכה להצלחה מסחרית בתקופה בה הוקרן, והרוויח בסך הכול בארצות הברית 66,957,026 דולר ועוד 116,654,745 דולר ברחבי העולם.
שימו לב: ערך זה מכיל אירועים מן השנים 1039 - 1030 לפני הספירה
1039 לפנה"ס - אמנמניסו מלך מצרים מת ומוחלף על ידי פסוסנס הראשון.
1031 לפנה"ס - שלמנאסר השני מחליף את אביו אשורבניפל הראשון ומתמנה למלך אשור.
הר הגעש בלקנאפ מתפרץ במדינת אורגון, ארצות הברית.
שימו לב: ערך זה מכיל אירועים מן השנים 1049 - 1040 לפני הספירה
1048 לפנה"ס - מדון מלך אתונה מת לאחר שלטון שנמשך כ-20 שנים.
הוא מוחלף על ידי בנו, אכאסטוס.
1046 לפנה"ס - מתרחש קרב מויה, המלך וו משושלת ג'ואו מדיח את המלך ג'או משושלת שאנג.
שושלת ג'ואו עתידה לשלוט בסין עד המאה השלישית לפנה"ס, יותר מ-800 שנים.
1044 לפנה"ס - מותו של סמנדס הראשון מלך מצרים.
הוא מוחלף על ידי שני יורשי העצר שלו, פסוסנס הראשון ואמנמניסו.
1040 לפנה"ס - נולד דוד מלך ישראל.
וו משושלת ג'ואו, מלך סין.
שימו לב: ערך זה מכיל אירועים מן השנים 1059 - 1050 לפני הספירה
1054 לפנה"ס - שמשי-אדד הרביעי, בנו של תגלת-פלאסר הראשון, תפס את שלטון אשור בכוח מידי אחיינו אריבה-אדד השני.
1053 לפנה"ס - מותו של המלך קאנג משושלת ג'ואו בסין.
1052 לפנה"ס - ג'או מחליף את קאנג ומתמנה למלך בסין.
1050 לפנה"ס - שאול מתמנה על ידי שמואל למלך ישראל.
1050 לפנה"ס - מותו של שמשי-אדד הרביעי, בנו אשורבניפל הראשון מחליף אותו ומתמנה למלך אשור.
1050 לפנה"ס - הפלשתים שובים את ארון הברית בקרב מול ישראל ולוקחים אותו לאשדוד, למקדש האל הפלישתי דגון.
לאחר שבעה חודשים מוחזר הארון לישראל לאחר החלטת סרני פלשתים.
1050 לפנה"ס (בערך) - שליטת שושלת שאנג בסין מסתיימת ומוחלפת על ידי שושלת ג'ואו.
1050 לפנה"ס (בערך) - התקופה הפרוטו-גאומטרית מתחילה ביוון העתיקה.
104.5FM רדיו צפון היא תחנת רדיו אזורית המשדרת מצפונה של ישראל.
עד דצמבר 2016 הייתה ידועה בשם "צפון ללא הפסקה".
אולפני הרדיו ממוקמים במגדל תפן.
בעבר פעלה התחנה ממלון אחוזת אסיינדה בעיר מעלות-תרשיחא.
היא נמצאת בבעלות איש העסקים אלי עזור, שהוא גם בעלי אתר "וואלה" ומו"ל העיתונים "ג'רוזלם פוסט", "מעריב השבוע" וכתבי עת נוספים.
התחנה הוקמה ב-1995, במסגרת הגל הראשון של זכיינות לתחנות רדיו אזוריות, על פי חוק הרשות השנייה לטלוויזיה ורדיו.
בעלי התחנה זכו במכרז אזור הגליל והגולן באפריל 1995. אולם הקבוצה שהפסידה במכרז, "שידורי תפן", בבעלות סטף ואיתן ורטהיימר, ערערה על הזכייה בבית המשפט המחוזי בירושלים.
באוגוסט 1996, נדחתה התביעה, והתחנה קיבלה זיכיון לשידור.
לאחר הכנות ממושכות החלה התחנה בשידורים ב-7 בספטמבר 1997, בתדרים 90.8 ו-101.5 FM.
לצורך חיסכון בעלויות חתמה התחנה על הסכם סינדיקציה עם רדיו תל אביב, שבו גם היה אז איזי קירש בעל מניות; והוסכם כי ישודרו תוכניות מ"רדיו תל אביב" ב"רדיו צפון", ביניהן תוכניתו של ארז טל - "קשה אבל נעים", ותוכניתה של מירב מיכאלי "לחמניות".
בנוסף הוסכם כי מדי שבועיים יעלו ארז ומיכאלי לאולפני "רדיו צפון" וישדרו ישירות מהאולפן שלו, שהוקם במלון מלון אסיינדה במעלות-תרשיחא; ומיכל ניב מותנה לעורכת מוזיקה משותפת לשתי התחנות.
התחנה התקשתה לייצור הכנסות משמעותיות מפרסום, צברה הפסדים, ובשנת 2000 רכשה את השליטה בתחנה קבוצת "רדיו ללא הפסקה", בבעלות אלי עזור ודודי ויסמן.
שנה אחר כך חתמה על הסכם ניהול עם "רדיו חיפה", בראשות דני נישליס, שקיבל אחריות מלאה לניהול השידורים שלה.
בינואר 2003, לאחר שהסכם הניהול פג, השתלטו אנשי "רדיו ללא הפסקה" בכוח על התחנה, שלחו ארבעה מאבטחים ל"רדיו צפון", החליפו מנעולים והתחנה החלה לשדר מוזיקה בלבד.
במקביל הודיעה "רדיו ללא הפסקה" כי תחת ניהולה התחנה תחל לשדר יותר תוכניות מלל בתחום האקטואליה.
שבועיים אחר כך הרשות השנייה אישרה את לוח השידורים החדש, שכלל סינדיקציה של תוכניות מ"רדיו ללא הפסקה", בהן "משעל על הבוקר" עם נסים משעל, "זהבי עצבני" עם נתן זהבי ואת תוכניתו של שמוליק טיאר.
בנוסף, הוסכם כי ישודרו ברדיו צפון תוכניות מקור המיועדות לתושבי הצפון ושמה שונה לרדיו "צפון ללא הפסקה".
בפברואר 2004 אישרה הרשות השנייה להעביר עשר שעות יומיות משידורי "רדיו ללא הפסקה" לרדיו "צפון ללא הפסקה".
באפריל 2005 רכשה "רדיו ללא הפסקה" את כל שאר בעלי המניות ומאז היא מחזיקה ב-100% מהבעלות.
במהלך מלחמת לבנון השנייה סבלה התחנה מירי קטיושות וטילים לעברה, אך המשיכה לשדר.
עם זאת סבלה מהפסדים כבדים עקב הפסקת פרסום בה.
במרץ 2007 מועצת הרשות השנייה שללה את זיכיון התחנה, לאחר שלא עמדה בהסדר תשלומי אגרת התדרים למדינה.
במאי 2007 התחנה הגיעה לסיכום עם משרד האוצר על תשלום אגרת התדרים והותר לה להמשיך לשדר.
בדצמבר 2017 מונתה רינה בן עיון למנכ"לית התחנה.
בנובמבר 2018 קיבל "רדיו צפון" אישור להפוך את התדר המשני שלו (101.5FM) לתחנת רדיו נוספת ללא מכרז, בשם "התחנה", המשדרת מוזיקה ים תיכונית ומשלבת מוזיקה נוסטלגית לצד להיטים עכשוויים בטעם של פעם.
בספטמבר 2021, הגישה העיתונאית כרמלה מנשה, הכתבת והפרשנית לענייני צבא וביטחון של תאגיד השידור "כאן", תביעה נגד "רדיו צפון", השדרנים עופר דומינגז והראל סלוצקי ומנהלת הרדיו, בטענה שהטרידו אותה מינית במהלך שידור ופגעו בשמה הטוב.
לאחר שדומינגז וסלוצקי, המגישים את תוכנית הבוקר של הרדיו מדי יום, שילבו בתוכנית במשך מספר שנים פינה סאטירית בשם "כרמלה", שהציגה אותה בצורה נלעגת, גסה ומשפילה, כמי שמכורה כביכול למין.
תוך כך היא גם מוצגת כצרכנית סמים.
בעקבות עדותה של מנכ"לית התחנה רינה בן עיון במשפט, היא פוטרה במאי 2023, במקומה מונה רביע באדר למנכ"ל התחנה.
ביולי 2024 זכתה כרמלה מנשה בתביעה ונקבע לה פיצוי בסך חצי מיליון שקל.
בעקבות פריצת מלחמת חרבות ברזל באוקטובר 2023, שידורי התחנה התבצעו תחת אש מתוך מקלט התחנה, אשר הוסב לאולפן חירום כתחנת הרדיו הצפונית ביותר בישראל ששידוריה נעשים ממגדל תפן, מרחק של כ-10 ק"מ מגבול ישראל–לבנון.
בנובמבר 2024, במסגרת כנס העיתונות של אגודת העיתונאים בתל אביב, זכה רדיו צפון 104.5FM בשני פרסים, פרס הרדיו לפרויקט מיוחד הוענק לרדיו צפון על שידוריו תחת אש במהלך המלחמה, ובנוסף פרס השדרן המצטיין הוענק לעיתונאי גדי נס בעבור התוכנית "תשע עם גדי נס" ברדיו צפון.
תוכן השידורים בתחנה משלב בין תוכניות מלל בתחום האקטואליה, ספורט, ייעוץ וסאטירה, לבין רצועות מוזיקה עכשווית ולהיטים מכל הזמנים, ובנוסף משדר במהלך היום 7 שעות סינדיקציה מרדיו 103.
התחנה מפיקה ועורכת גם מבזקי חדשות העוסקים בנושאים מוניציפליים, הקשורים לרשויות המקומיות באזורי הקליטה של התחנה.
אלו משודרים בכל חצי שעה עגולה, החל מהשעה 06:30 בבוקר ועד השעה 17:30 בערב בפיקוחו ועריכותו של מנהל החדשות של התחנה יואב מינץ.
התוכניות בתחנה מוגשות, בין היתר, על ידי יואב מינץ, ליאת רון, סלוצקי ודומינגז, גדי נס, יוסי מזרחי, אראל סג"ל ואייל ברקוביץ', רון שלום ויואב כהן, אסי לביא (הג'וקר), גיא פלג, רון קופמן ויוני הללי וגבי זהר.
אזור זיכיונה כתחנה אזורית הוא ממטולה ועד חדרה.
אזורי הקליטה שלה מדרום לצפון: החל מחיפה והקריות, דרך עכו ונהריה ועד מטולה וקריית שמונה; ממזרח למערב - החל מטבריה ונוף הגליל, צפת וראש פינה דרך כרמיאל וזכרון יעקב.
לשידורי התחנה ניתן להאזין גם בערוצי הרדיו של YES, HOT, סלקום TV, ביישומון ובאתר האינטרנט שלה.
פיליפ הראשון, מלך צרפת מקבל את השליטה על הממלכה מידי אימו שהייתה עד אז עוצרת.
מגילת הזכויות של אואי – ההכרזה הקדומה ביותר על עיר באירופה שמצפון להרי האלפים
קרב אטאפוארקה בין שני אחים – פרדיננד הראשון, מלך קסטיליה וגרסיה הרביעי, מלך נאוורה.
גרסיה הרביעי נהרג, בנו הוכרז מלך חדש והמלחמה נמשכה.
קרב פדרוסו - גרסיה השני, מלך גליסיה הביס את רוזן פורטוגל והכריז על עצמו מלך פורטוגל.
גרסיה השני, מלך גליסיה נשבה על ידי מלך קסטיליה אך שוחרר לאחר תשלום כופר נפש ונמלט לסביליה המוסלמית.
ממלכת גליסיה חולקה בין קסטיליה לבין לאון.
רבי יהודה הלוי, פילוסוף, רופא ומגדולי המשוררים וההוגים של היהדות בימי הביניים
מגנוס ארלנדסון הקדוש, שליט אורקני בתחילת המאה ה-12
לותאר השלישי, קיסר האימפריה הרומית הקדושה משנת 1133, מלך גרמני משנת 1125, דוכס סכסוניה משנת 1106
רובן הראשון מארמניה מקים את ממלכת קיליקיה הארמנית
בחיי אבן פקודה כותב את חובות הלבבות
קתדרלת יורק נבנית מחדש בסגנון נורמני
עבדאללה אבן תומארת, מנהיג דתי ברברי, מייסדה הרוחני של שושלת האל-מוואחידון (נפטר ב-1128)
קרב כברה - אל סיד הביס את אמיר גרנדה למרות העזרה שהוא קיבל מאנשי קסטיליה בראשות גרסיה אורדונייס.
אלפונסו השישי, מלך לאון וקסטיליה הביס את אמיר בדחוס.
חיל מצב של ממלכת לאון הוצב במבצר מזרחית לעיר טולדו.
צבא קסטיליה בפיקוד מלך סנצ'ו השני ואל סיד התחילו במצור על סרגוסה.
המצור הוסר לאחר תשלום כופר גדול.
מלחמה בין הממלכות הנוצריות קסטיליה נגד ברית ארגון ונווארה.
הלחימה הסתיימה ללא שינוי סטטוס קוו.
כוח צבאי בראשות אמיר סרגוסה הביס את הכוח שנשלח על ידי אפיפיור אלכסנדר השני.
אמיר סרגוסה הפר ברית עם קסטיליה ובעקבות כך הקסטיליאנים ארגנו פלישה לשטח בשליטתו והגיעו עד ולנסיה.
לאחר עזיבתם, אמיר טולדו צירף את ולנסיה לממלכתו.
פטירת פרדיננד הראשון, מלך לאון וקסטיליה.
הממלכה חולקה ל-3 בנים שהחלו למלוך בקסטיליה, לאון וגליסיה.
פרדיננד הראשון, מלך לאון וקסטיליה הטיל מצור על קוימברה המוסלמית.
לאחר מצור ממושך העיר נכבשה וכל האוכלוסייה המוסלמית גורשה מהעיר.
מפקד נוצרי של הכוח שכבש את העיר מונה לרוזן קוימברה.
רמירו הראשון, מלך ארגון פלש לממכת המוסלמית סרגוסה.
אמיר סרגוסה בתמיכת צבא קסטיליה הדף את המתקפה.
האפיפיור אלכסנדר השני שלח צבא הכולל כוחות הצרפתים, נורמנים וספרדים ללחימה נגד המוסלמים בחצי האי האיברי.
המשלחת הצליחה לכבוש לאחר מצור ממושך מבצר ליד ליידה.
50 אלף תושבים נהרגו או נמכרו לעבדות.
תשלום כופר הוטל על סביליה.
אליהו הכהן בן שלמה מתמנה לגאון ישיבת גאון יעקב שבירושלים לאחר מות דניאל בן עזריה.
פרדיננד הראשון, מלך לאון וקסטיליה בראש צבא גדול פלש לטולדו והטיל תשלום כופר על אמיר סביליה.
מסדר בנדיקטוס הקדוש נוסד בבלגיה.
ממלכה ברברית עצמאית הוקמה בסאוטה, אך נכבשת על ידי האלמורבידים.
הקמת סולטנות רום על ידי הסלג'וקים.
פרדיננד הראשון, מלך לאון וקסטיליה הטיל תשלומים שנתיים על סרגוסה המוסלמית.
הקמת כנסייה ומנזר בטיהאן שבהונגריה.
קטע ממסמך ההקמה של הכנסייה הוא העדות הכתובה המוקדמת ביותר לשפה ההונגרית.
משה אבן עזרא - משורר, פייטן ופילוסוף בתור הזהב של יהדות ספרד.
גיאורגי השני מומלך כמלך הממלכה הגאורגית בזמן היעדרותו של בגרט הרביעי על ידי ליפריט הרביעי דוכס קלדקארי וממנה את עצמו כעוצר
מי פו, קליגרף, משורר וצייר סיני (נפטר ב-1107)
שימו לב: ערך זה מכיל אירועים מן השנים 1069 - 1060 לפני הספירה
1069 לפנה"ס - סוף תקופת הממלכה החדשה במצרים העתיקה.
פרעה סמנדס עולה לשלטון ומתחיל את השושלת ה-21.
1068 לפנה"ס - קודרוס, מלכה האגדי של אתונה מת בקרב נגד הדורים לאחר שלטון של 21 שנים.
המסורת האתונאית קובעת אותו כאחרון המלכים שהחזיקו בשלטון אבסולוטי.
שימו לב: ערך זה מכיל אירועים מן השנים 1079 - 1070 לפני הספירה
1079 לפנה"ס - מותו של המלך צ'אנג משושלת ג'ואו, בסין.
1078 לפנה"ס - המלך קאנג מתמנה למלך סין משושלת ג'ואו.
1075 לפנה"ס - תקופת הממלכה החדשה מסתיימת במצרים העתיקה (תאריך אחר, 1200 לפנה"ס)
בארץ ישראל, שלהי תקופת השופטים.
שימו לב: ערך זה מכיל אירועים מן השנים 1089 - 1080 לפני הספירה
רבים מהכוחות הגדולים של תקופת הברונזה באן מערבי של הים התיכון קרסו או נחלשו.
במשך זמן זה צצו תרבויות חדשות, דוגמת האשורים במסופוטמיה, הישראלים, והפיניקים בלבנט.
1088 לפנה"ס (בערך) - הריהור, הכהן הגדול של אמון יורש את הסמכויות של רעמסס ה-11 והופך לשליט בפועל של מצרים העליונה.
השלב המוקדם של המעבר מתקופת הממלכה החדשה לתקופת הביניים השלישית של מצרים.
מלנתוס, מלכה האגדי של אתונה.
כודרוס, מלכה האגדי של אתונה.
1080p (1920 × 1080 פיקסלים המוצגים בהדרגה, ידועים גם בשם הפרדה גבוהה מלאה (Full HD או FHD)) הם קבוצה של מצבי וידאו HDTV בהפרדה גבוהה המאופיינים ב-1,920 פיקסלים המוצגים על פני המסך בצורה אופקית ו-1,080 פיקסלים המוצגים אנכית; ה-p מייצג סריקה פרוגרסיבית, כלומר לא משולבת.
המונח בדרך כלל מניח יחס גובה-רוחב של מסך רחב - 16:9, מה שמרמז על רזולוציה של 2.1 מגה פיקסל.
לעיתים קרובות הוא משווק כ-Full HD או FHD, כדי להבדיל את הגודל עם 720p.
אף על פי שלעיתים 1080p מכונה באופן לא רשמי 2K, מונחים אלה משקפים שני סטנדרטים טכניים שונים, עם הבדלים כגון רזולוציה ויחס גובה-רוחב.
אותות וידאו 1080p נתמכים על ידי תקני שידור וידאו דיגיטלי (DVB) באירופה ותקני ATSC בארצות הברית.
היישומים של תקן 1080p כוללים שידורי טלוויזיה, דיסקי בלו-ריי, סמארטפונים, תוכן אינטרנטי כגון וידאו ביוטיוב ותוכניות טלוויזיה וסרטים של נטפליקס, טלוויזיות ומקרנים ברמת צרכן, צגי מחשב וקונסולות משחקים.
מצלמות וידאו קטנות ומצלמות דיגיטליות יכולות לצלם תמונות סטילס וודיאו ברזולוציה של 1080p.
כל מכשיר עם מסך שכולל רזולוציה של 1080p מתייחס לכך שיש לו יכולת לקבל 1080p אותו בפורמט של הרזולוציה המקורית, מה שאומר שיש רוחב של 1920 פיקסלים אמיתיים וגובה של 1080 פיקסלים, והתצוגה לא מציגה סריקת יתר, תת-סריקה או ניתוח מחדש של האות ברזולוציה נמוכה יותר.
פורמט ה-HD עם לוגו הכנה של 1080p HD, שיצרו DIGITALEUROPE, מחייבת שמכשירי טלוויזיה מאושרים יתמכו בפורמטים מגוונים כמו 1080p 24 fps, 1080p 25 fps, 1080p 50 fps ו-1080p 60 fps, בין שאר הדרישות, קיימת הדרישה ל-fps מסוים שמשמעותו הוא תמונות לשנייה.
עבור שידור חי, פורמט הסריקה הפרוגרסיבי בהבחנה גבוהה הפועל ב-1080p ב-50 או 60 פריימים לשנייה מוערך כרגע כסטנדרט עתידי לרכישת וידאו.
אמנם 24 פריימים לשנייה משמשים לצילומי הסרטים.
EBU תומכת ב-1080p50 כפורמט ייצור עמיד לעתיד מכיוון שהוא משפר את הרזולוציה, מאפשר שידור של אות 1080p50 ו-720p50 סטנדרטיים לצד 1080p50 גם בתשתית הנוכחית ותואם לפורמטי הפצה DCI.
באירופה, אותות 1080p25 נתמכו על ידי חבילת תקני השידור של DVB.
פורמט 1080p50 נחשב לפורמט הפקה עמיד בפני העתיד, ובסופו של דבר, לפורמט שידור עתידי.
שידור 1080p50 צריך לדרוש רוחב פס זהה לאות 1080i50 ורק 15–20% יותר מזה של אות 720p50 עקב יעילות דחיסה מוגברת, אם כי ייצור 1080p50 דורש יותר רוחב פס או קודקים יעילים יותר כמו JPEG 2000, גבוה MPEG-2, או H.264 / AVC ו-HEVC.
בספטמבר 2009, ETSI ו-EBU, התחזוקה של חבילת ה-DVB, הוסיפו תמיכה באות 1080p50 המקודדת עם MPEG-4 AVC, פרופיל גבוה ברמה 4.2 עם הרחבות קידוד וידאו בהרחבה או דחיסת פרופיל מתקדם של VC-1; DVB תומך גם ב-1080p מקודדים בקצב פריימים של ATSC של 23.976, 24, 29.97, 30, 59.94 ו-60.
EBU דורש שמפענחי AVC מדור קודם AVEG-4 צריכים להימנע מקריסה בנוכחות מנות SVC או 1080p50 (ורזולוציה גבוהה יותר).
SVC מאפשר תאימות קדימה עם שידורי 1080p50 ו-1080p60 עבור מקלטים MPEG-4 AVC ישנים יותר, כך שהם יזהו רק זרם SVC בסיסי המקודד ברזולוציה נמוכה יותר או בקצב פריימים (כגון 720p60 או 1080i60) ויתעלם בחינניות מחבילות נוספות, בעוד שחומרה חדשה יותר.
יוכלו לפענח אות ברזולוציה מלאה (כגון 1080p60).
תקן ITU-T BT.2100 הכולל וידאו מתקדם של 1080p פורסם לאחר מכן ביולי 2016.
בפועל, 1080p מתייחס בדרך כלל לתמונה בעל ממדים של 1920 × 1080 פיקסלים עם יחס גובה-רוחב של 16:9. להלן רשימה של רזולוציות אחרות עם גובה תמונה של 1080 שורות המכונות לעיתים 1080p, נכון לפברואר 2019:
בארצות הברית, שידורי טלוויזיה ב-1080p זמינים כיום בתחנות נבחרות בערים מסוימות באמצעות תחנות מולטיפלקס ATSC 3.0, כאשר ATSC 3.0 מתפרס כרגע ברחבי ארצות הברית.
רוב התחנות המשדרות ב-1080p הן תחנות CBS ו-NBC ושלוחותיהן.
התחנות האחרות אינן משדרות ב-1080p ובדרך כלל משדרות ב-720p60 (כולל בעת שידור מקבילי ב-ATSC 3.0) או 1080i60 (מחוץ ל-ATSC 3.0) המקודדות ב-MPEG-2. ישנן גם מגבלות טכניות עם תחנות מולטיפלקס ATSC 3.0 המונעות מתחנות טלוויזיה מלשדר ב-1080p.
בעוד שההמרה ל-ATSC 3.0 היא התנדבותית על ידי תחנות הטלוויזיה, אין מידע לגבי מתי אחת מהרשתות הגדולות תשקול לשדר ב-1080p בעתיד הנראה לעין בקנה מידה לאומי, אם כי הן נדרשות לשדר אותות ATSC לפחות חמש שנים לאחר מכן.
עם זאת, שירותי לוויין (למשל, DirecTV, XstreamHD ו-Dish Network) משתמשים בפורמט 1080p/24-30 עם קידוד MPEG-4 AVC/H.264 לסרטים בתשלום לפי צפייה שהורדו מראש באמצעות לוויין או לפי דרישה.
עבור חומרים שמקורם במקור אשר סרוק פרוגרסיבית בקצב של 24 פריימים לשנייה (כגון סרטים), MPEG-2 מאפשר לקודד את הסרטון כ-1080p24, ללא קשר לפורמט הפלט הסופי.
מסגרות המקודדת בהדרגה אלו מתויגות במטא נתונים (פשוטו כמשמעו, שדות של כותרת PICTURE) המורה למפענח כיצד לבצע משיכת 3:2 כדי לשלב אותן.
בעוד שהפלט הפורמלי של תהליך הפענוח MPEG-2 מתחנות כאלה הוא 1080i60, התוכן בפועל מקודד כ-1080p24 וניתן לראותו ככזה (תוך שימוש בתהליך המכונה טלקין הפוך) מכיוון ששום מידע לא נאבד גם כאשר השדרן מבצע משיכת 3:2.
ביוני 2016 החלה גרמניה בשידורים ארציים של שמונה ערוצי 1080p50, תוך שימוש בפרוטוקול DVB-T2 עם קידוד HEVC; סך הכל של 40 ערוצים יהיו זמינים עד מרץ 2017.
דיסקי בלו-ריי מסוגלים להכיל תוכן של 1080p HD, ורוב הסרטים שיצאו בבלו-ריי מייצרים תמונת 1080p HD מלאה כאשר הנגן מחובר לטלוויזיה HDTV 1080p באמצעות כבל HDMI.
סמארטפונים עם צג HD מלא 1080p זמינים בשוק מאז 2012. נכון לסוף שנת 2014, זהו הסטנדרט לטלפונים חכמים לטווח בינוני עד יקר ורבים ממכשירי הדגל של שנת 2014 השתמשו ברזולוציות גבוהות אף יותר, ברזולוציות Quad HD (1440p) או Ultra HD (2160p).
מספר אתרים, כולל יוטיוב, מאפשרים העלאת סרטונים בפורמט 1080p.
יוטיוב משדר תוכן של 1080p בכ-4 מגה-ביט לשנייה לעומת 30 עד 40 מגה-ביט לשנייה שנגן בלו-ריי מאפשר.
שירותי הפצה דיגיטלית כמו הולו מספקים גם תוכני 1080p, כגון סרטים הזמינים בדיסק בלו-ריי או ממקורות שידור.
זה יכול לכלול שירותי הפצה כמו אתרי עמית לעמית ורשתות מעקב ציבוריות או פרטיות.
נטפליקס מציעה תוכן באיכות 1080p בארצות הברית ובמדינות אחרות באמצעות ספקי אינטרנט נבחרים מאז 2013.
נכון לשנת 2012, מרבית הטלוויזיות הנמכרות לצרכנים מספקות כניסות 1080p, בעיקר באמצעות HDMI, ותומכות ברזולוציות מלאות בהבחנה גבוהה.
רזולוציית 1080p זמינה בכל סוגי הטלוויזיה, כולל פלזמה, LCD, הקרנת DLP קדמית ואחורית והקרנת LCD.
לצורך הצגת אותות 1080i60 מבוססי סרטים, פעולה הנקראת משיכת 3:2 (טלקין הפוך) מתחילה להופיע בכמה תצוגות 1080p חדשות יותר, אשר יכולות לייצר תמונה באיכות 1080p אמיתית מתוכניות 1080i60 מבוססות סרטים.
באופן דומה, ניתן לבטל שזירה של תוכן 25 תמונות לשנייה המשודר ב-1080i50 לתוכן של 1080p ללא אובדן איכות או רזולוציה.
יצרני ציוד AV אימצו את המונח "Full HD" עבור טלוויזיות שיכולות להציג את כל רזולוציות ה-HD הזמינות עד 1080p.
עם זאת, המונח מטעה כיוון שהוא אינו מבטיח שהטלוויזיה מסוגלת להציג וידאו דיגיטלי בכל קצב המסגרות המקודד בקובצי מקור ברזולוציה של 1080×1920 פיקסלים.
הדוגמה הבולטת ביותר היא שטלוויזיות "Full HD" אינן מובטחות לתמוך בפורמט 1080p24, מה שמוביל לבלבול צרכנים.
DigitalEurope (לשעבר EICTA) שומרת על תוכנית הלוגו HD 1080p המחייבת את מכשירי הטלוויזיה המוסמכים לתמוך ב-1080p24, 1080p50 ו-1080p60, ללא סריקת יתר, חוסר סריקה או עיוות תמונה.
רוב צגי שפופרת קרן קתודית (CRT) וצגי גביש נוזלי (LCD) יכולים להציג תוכן 1080p באופן טבעי.
לדוגמה, צגי WUXGA בעלי מסך רחב תומכים ברזולוציה של 1920x1200, ויכולים להציג שחזור מדויק של פורמט ה-1080p.
למסכים רבים בגודל 27 אינץ' יש רזולוציות טבעיות של 2560×1440, ולכן הם פועלים ב-1440p.
בשנת 2011, סוני ו-VAIO שחררו את המחשב הנייד הראשון, VPCCB17FG, בעל יכולות 1080p.
מאז גם אסוס שחררה את המחשב הנייד שלה בעל יכולות 4K, בשם GL502, אשר מותג ב-2017 תחת השם רפובליקת הגיימרים.
מאז 1080p נהיה הסטנדרט הנמוך ביותר עבור מחשבים ניידים.
כל קונסולות המשחקים שהושקו כחלק מהדור השמיני, שהחל בשנת 2012 עם השקת ה-Wii U, הצליחו להפיק פלט ב-1080p.